Interkulturelt Museum, tidligere Internasjonalt kultursenter og museum, holder til i Grønland Kulturstasjon, Tøyenbekken 5 i Oslo. Museet ble startet i 1990 av Bente Guro Møller og arbeider for å fremme forståelse og respekt for kulturelt mangfold. I første etasje har museet en fast utstilling som belyser innvandringens historie og kulturelle endringer i det norske samfunnet. I galleriet presenteres aktuell kunst fra kunstnere med innvandrerbakgrunn. I tillegg arrangerer museet seminarer, konserter, foredrag og debattkvelder.